Document ID: 32012L0037

KOMISIJOS ĮGYVENDINIMO DIREKTYVA 2012/37/ES
2012 m. lapkričio 22 d.
kuria dėl reikalavimų, kuriuos turi atitikti Galega orientalis Lam. sėkla, dėl tam tikrų pašarinių rūšių augalų sėklos partijos didžiausio svorio ir dėl Sorghum spp. mėginio dydžio iš dalies keičiami tam tikri Tarybos direktyvų 66/401/EEB ir 66/402/EEB priedai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 21a straipsnį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 21a straipsnį,
kadangi:
(1)
kietumas yra Galega orientalis Lam. sėklai būdinga savybė. Todėl šiai augalų rūšiai nustatyti kokybės reikalavimai dėl mažiausio daigumo turėtų būti papildyti tam tikra informacija apie šią savybę;
(2)
Direktyvoje 66/401/EEB nustatytas didžiausias sėklos partijos svoris, kad tiriant sėklą būtų išvengta nevienodų sėklų partijų;
(3)
sėklų auginimo ir rinkodaros praktikos pokyčiai, visų pirma padidėjusi sėklos pasėlių produkcija ir pasikeitę transportavimo metodai, rodo, kad gali būti pageidautina padidinti nustatytą didžiausią žolių sėklos partijos svorį, todėl remiantis Komisijos sprendimu 2007/66/EB (3) buvo atliktas laikinas eksperimentas;
(4)
eksperimentas parodė, kad naujomis sąlygomis auginimo įmonės gali paruošti pakankamai vienodas didesnio dydžio augalų sėklos partijas. Todėl valstybėms narėms turėtų būti numatyta galimybė leisti padidinti žolių sėklos partijų didžiausią svorį;
(5)
Direktyvoje 66/402/EEB nustatytos sėklos auginimo, aprobavimo, mėginių ėmimo ir tyrimo sąlygos yra grindžiamos tarptautiniu lygmeniu pripažintais metodais ir standartais, pvz., nustatytais Tarptautinės sėklų tyrimų asociacijos (ISTA);
(6)
Sorghum spp. taikomi kokybės reikalavimai daugiausia grindžiami Sorghum bicolor (L.) Moench rūšimi. Dėl naujos pašarų ir biomasės produkcijos rinkos padidėjo kitų Sorghum spp. porūšių ir hibridų, kurių grūdeliai yra mažesni, smulkesni ir plokštesni, paklausa. Todėl turėtų būti papildyti reikalavimai atskiriems porūšiams, kad būtų galima atsižvelgti į jų sėklos savybes;
(7)
Sorghum spp. rūšis turėtų būti atskirta nuo Sorghum bicolor (L.) Moench, Sorghum sudanense (Piper) Stapf ir jų hibridų, o jų mėginių dydžiai turėtų būti suderinti su ISTA nustatytais standartais;
(8)
todėl direktyvos 66/401/EEB ir 66/402/EEB turėtų būti atitinkamai iš dalies pakeistos;
(9)
šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 66/401/EEB pakeitimai
Direktyva 66/401/EEB iš dalies keičiama taip:
1)
II priedo I skirsnio 2 dalies A punkto lentelės Galega orientalis Lam. įraše 2 stulpelio skaičius „60“ pakeičiamas taip:
„60 (a)(b)“
;
2)
III priedo I stulpelyje „Poaceae (Gramineae)“ įrašas pakeičiamas taip:
„ Poaceae (Gramineae)
(4)
2 straipsnis
Direktyvos 66/402/EEB pakeitimai
Direktyvos 66/402/EEB III priedas iš dalies keičiamas taip:
1)
Sorghum bicolor, Sorghum bicolor x Sorghum sudanense ir Sorghum sudanense įrašai pakeičiami taip:
1
2
3
4
„Sorghum bicolor (L.) Moench
30
900
900
Sorghum sudanense (Piper) Stapf
10
250
250“
2)
Po Sorghum sudanense (Piper) Stapf įrašo įterpiamas šis įrašas:
1
2
3
4
„Sorghum bicolor (L.) Moench x Sorghum sudanense (Piper) Stapf hibridai
30
300
300“
3 straipsnis
Perkėlimas į nacionalinę teisę
1. Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2013 m. gruodžio 31 d. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
4 straipsnis
Įsigaliojimas
Ši direktyva įsigalioja septintą dieną po jos paskelbimo Europos Sąjungos oficialiajame leidinyje.
5 straipsnis
Adresatai
Ši direktyva skirta valstybėms narėms.
Priimta Briuselyje 2012 m. lapkričio 22 d.

Labels: 3
17
6